 Ugu horayn badhasaabka gobolka Togdheer Maxamed Ibraahim Qabo, ayaa faahfaahin ka bixiyay xaaladda nololeedka abaaraysan ee gobolka, Dhulku wuu sii kala liitaa, waxaa ugu daran dhulka Saraar la yidhaahdo shalay aniga iyo wasiirka maaliyada waxaanu tagay gobolka Saraar xagga koonfurta meel la yidhaahdo fardo lagu doox ayaanu raashin ku soo qaybinay, dadkuna aad ayay u tabaalaysan yihiinmeesha ugu darana waa Coodanle dad badan ayaa isugu yimid ilaa 1400 raashin ah ayaanu gaynay, ilaa 100 booyadood oo biyo ahna waanu siinay, raashinka noocyadiisa kala duwan ah ayaanu shalay gaynay,ayuu yidhi Badhasaabka Togdheer, waxaanu intaas ku daray, Waxa ugu darani biyo laaan ayaa ka jirta, gobolka Saraar riigag badan maleh,markaa imika qorshihii waxaanu u bedelnay sidii riigag looga qodi lahaa meelahaasi gobolka Togdheer dhowr rig biyood ayaanu kicinay oo hore u cadilnaa, waxaana ka mid ah ceel-xume, maanta ayaananku guulaysanay inuu kaco. 